text: Text de l'Evangeli (Mt 4,12-17.23-25): Aleshores Jesús començà a predicar. Deia: «Convertiu-vos, que el Regne del cel és a prop». I recorria tot Galilea, ensenyant a les sinagogues, anunciant la bona nova del Regne. En aquell temps, quan Jesús va saber que Joan havia estat empresonat, es retirà a Galilea; però va deixar Natzaret i se n'anà a viure a Cafarnaüm, vora el llac, en els territoris de Zabuló i de Neftalí. Així es va complir allò que havia anunciat el profeta Isaïes: «Terra de Zabuló i de Neftalí, camí del mar, l'altra banda del Jordà, Galilea dels pagans: el poble que vivia en la fosca ha vist una gran llum; una llum ha resplendit per als qui vivien al país de mort i de tenebra».
  Avui ens imaginem Jesucrist ja adult. Ha deixat Natzaret per anar a predicar a tots els poblets: el Regne de Déu és a prop! Per a poder romandre sempre amb nosaltres, Jesucrist fundà l'Església. A través del sagrament de l'Eucaristia, el Crist roman entre nosaltres.
  —Aquí el tens: més petit que quan era un nadó! Petit perquè així és el Regne de Déu: humilitat, poc soroll i molt d'amor.